ddrg/super_eurlex huggingface dataset:
KOMMISSIONENS FORORDNING (EF) Nr. 871/95 af 20. april 1995 om berigtigelse af forordning (EF) nr. 571/95 om ændring af forordning (EF) nr. 121/94 vedrørende indførsel af visse kornprodukter fra Den Tjekkiske Republik og Den Slovakiske Republik

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse, særlig artikel 9,

under henvisning til Rådets forordning (EF) nr. 3379/94 af 22. december 1994 om åbning og forvaltning af visse EF-kontingenter i 1995 for visse landbrugsprodukter og øl (2), særlig artikel 1, og

ud fra følgende betragtninger:

Kommissionens forordning (EF) nr. 571/95 (3) har ændret forordning (EF) nr. 121/94 (4), for at der kan tages hensyn til de nye toldkontingenter for Den Tjekkiske Republik og Den Slovakiske Republik, der er blevet åbnet ved forordning (EF) nr. 3379/94; der er sket en skrivefejl i forbindelse med bilaget til forordning (EF) nr. 571/95; fejlen bør rettes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EF) nr. 571/95 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 19. marts 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 366 af 31. 12. 1994, s. 3.

(3) EFT nr. L 58 af 16. 3. 1995, s. 2.

(4) EFT nr. L 21 af 26. 1. 1994, s. 3.

BILAG

»II.A. Produkter med oprindelse i Den Tjekkiske Republik

>TABELPOSITION>

II.B. Produkter med oprindelse i Den Slovakiske Republik

>TABELPOSITION>
KOMMISSIONENS FORORDNING (EF) Nr. 872/95 af 20. april 1995 om ændring af bilag IV og V til forordning (EØF) nr. 3587/86 om fastsættelse af de tilpasningskoefficienter, der skal anvendes på opkøbspriserne for frugt og grøntsager, for så vidt angår ferskner og nektariner

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), ændret ved akten vedrørende Østrigs, Finlands og Sveriges tiltrædelse og forordning (EF) nr. 3290/94 (2), særlig artikel 16, stk. 4, og

ud fra følgende betragtninger:

Bilag IV og V til Kommissionens forordning (EØF) nr. 3587/86 (3), senest ændret ved forordning (EØF) nr. 2868/93 (4), fastsætter de tilpasningskoefficienter, der skal anvendes på opkøbspriserne for ferskner og nektariner med andre handelskendetegn end dem, der anvendes ved fastsættelse af basispriserne;

for at forenkle kontrollen og skabe mulighed for en mere ensartet fortolkning af EF-forordningerne bør der fastsættes en enkelt koefficient for tilbagekøb af ferskner og nektariner, hvis artikel 15, stk. 1, andet afsnit, i forordning (EØF) nr. 1035/72 anvendes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I litra d) »pakningsmåde« i bilag IV og V til forordning (EØF) nr. 3587/86 udgår andet led.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 349 af 31. 12. 1994, s. 105.

(3) EFT nr. L 334 af 27. 11. 1986, s. 1.

(4) EFT nr. L 262 af 21. 10. 1993, s. 27.
RÅDETS FORORDNING (EF) Nr. 866/95 af 10. april 1995 om forlængelse af gyldigheden af den midlertidige antidumpingtold på importen af ferrosiliciummangan med oprindelse i Rusland, Ukraine, Brasilien og Sydafrika

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (1), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 3119/94 (2) en midlertidig antidumpingtold på importen af ferrosiliciummangan med oprindelse i Rusland, Ukraine, Brasilien og Sydafrika;

undersøgelsen af kendsgerningerne er endnu ikke afsluttet, og Kommissionen har underrettet de eksportører, den vidste var berørt af sagen, om, at den havde til hensigt at foreslå en forlængelse på to måneder af gyldigheden af den midlertidige told;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af ferrosiliciummangan med oprindelse i Rusland, Ukraine, Brasilien og Sydafrika indført ved forordning (EF) nr. 3119/94 forlænges herved for en periode på to måneder og udløber således den 22. juni 1995. Den finder ikke længere anvendelse, hvis Rådet inden denne dato træffer endelige foranstaltninger, eller proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 209 af 2. 8. 1988, s. 1. Forordningen er ændret ved forordning (EF) nr. 522/94 (EFT nr. L 66 af 10. 3. 1995, s. 10).

(2) EFT nr. L 330 af 21. 12. 1994, s. 15.
KOMMISSIONENS FORORDNING (EF) Nr. 853/95 af 18. april 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3254/94 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 21. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. april 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

BILAG

>TABELPOSITION>
RÅDETS FORORDNING (EF) Nr. 850/95 af 6. april 1995 om ændring af forordning (EF) nr. 3366/94 om fastsættelse for 1995 af foranstaltninger til bevarelse og forvaltning af fiskeressourcerne i det regulerede område, der er defineret i konventionen om det fremtidige multilaterale samarbejde vedrørende fiskeriet i det nordvestlige Atlanterhav

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I forordning (EF) nr. 3366/94 (2), som begrænser de samlede fangster af hellefisk i NAFO-område 2 og 3, er der fastsat en ordning med indberetning med 48 timers mellemrum;

NAFO's fiskerikommission foreslog på et særligt møde fra den 30. januar til den 1. februar 1995 en fordeling af de samlede tilladte fangster (TAC) for hellefisk for 1995;

Rådet besluttede at gøre indsigelse mod denne fordeling på grundlag af artikel XII.1 i NAFO-konventionen;

på baggrund af indsigelsen mod den af NAFO vedtagne fordeling er det nødvendigt at fastsætte en autonom EF-kvote, der begrænser EF-fangsterne af hellefisk i det regulerede område i 1995;

omfanget af denne autonome kvote bør være i overensstemmelse med de kriterier, som Fællesskabet har anført i NAFO, nemlig baseret på de fangster, der er registreret i den senere tid;

ved fastsættelsen af den autonome kvote bør der tages hensyn til den bevarelsesforanstaltning, der er fastsat for disse ressourcer, nemlig en TAC på 27 000 tons; med henblik herpå bør der indføres mulighed for at standse fiskeriet, når denne TAC er nået, selv inden den autonome kvote er opbrugt; det er nødvendigt at bevare ordningen med indberetning af fangster med 48 timers mellemrum for at sikre, at denne TAC overholdes -

UDSTEDT FØLGENDE FORORDNING:

Artikel 1

Bilag I til forordning (EF) nr. 3366/94 erstattes med bilaget til nærværende forordning.

Artikel 2

Alle medlemsstaternes fangster i 1995 forud for vedtagelsen af nærværende forordning modregnes i den kvote, der er fastsat i bilaget.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 6. april 1995.

På Rådets vegne

J. PUECH

Formand

(1) EFT nr. L 389 af 31. 12. 1992, s. 1.

(2) EFT nr. L 363 af 31. 12. 1994, s. 60.

BILAG

»BILAG I

>TABELPOSITION>
KOMMISSIONENS FORORDNING (EF) Nr. 975/95 af 28. april 1995 om retsbevarende foranstaltninger for frugt og grøntsager, for så vidt angår blomkål for perioden fra den 1. til den 31. maj 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 5 og 155, og

ud fra følgende betragtninger:

I henhold til artikel 16, stk. 1, i Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), skal der for hvert af de produkter, som er anført i forordningens bilag II, fastsættes en basispris og en opkøbspris for hvert produktionsår; afsætningen af de pågældende produkter, der er høstet i et bestemt produktionsår, strækker sig for blomkål fra maj til april det følgende år;

for dette produkt har Rådet endnu ikke vedtaget den basispris og opkøbspris, der skal anvendes fra den 1. maj 1995; for at kunne varetage de opgaver, der påhviler Kommissionen i henhold til traktaten, er den nødt til at træffe de fornødne retsbevarende foranstaltninger til at sikre kontinuiteten i den fælles landbrugspolitik i sektoren for frugt og grøntsager; foranstaltningerne er af retsbevarende karakter og berører ikke Rådets afgørelse om priserne for produktionsåret 1995/96;

som led i disse retsbevarende foranstaltninger bør der sikres kontinuitet i den interventionsordning, der er fastsat i artikel 15 og 19 i forordning (EØF) nr. 1035/72; det bør derfor for perioden fra den 1. til den 31. maj fastsættes, hvilke beløb der skal anvendes som beregningselementer til bestemmelse af de priser, der skal anvendes ved interventionen; de valgte beløb svarer til den basispris og opkøbspris, Kommissionen har foreslået Rådet -

UDSTEDT FØLGENDE FORORDNING:

Artikel 1

For perioden fra den 1. til den 31. maj 1995 gennemføres den intervention, som er fastsat i artikel 15 og 19 i forordning (EØF) nr. 1035/72, for blomkål til priser, som er fastlagt på grundlag af følgende beløb, udtrykt i ECU/100 kg netto:

>TABELPOSITION>

Disse beløb gælder »studsede« blomkål af kvalitetsklasse I, præsenteret i emballage.

Beløbene er eksklusive incidensen af udgifterne til den emballage, som produktet præsenteres i.

Artikel 2

Denne forordning træder i kraft den 1. maj 1995.

Bestemmelserne i denne forordning anvendes med forbehold af de afgørelser, Rådet træffer efter artikel 16, stk. 1, i forordning (EØF) nr. 1035/72.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 349 af 31. 12. 1994, s. 105.
KOMMISSIONENS FORORDNING (EF) Nr. 971/95 af 28. april 1995 om ændring af forordning (EØF) nr. 1517/77 om fastsættelse af en liste over de forskellige sortsgrupper af humle, der dyrkes i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), senest ændret ved akten vedrørende Østrigs, Finlands og Sveriges tiltrædelse og ved Rådets forordning (EF) nr. 3290/94 (2), særlig artikel 12, stk. 8, og

ud fra følgende betragtninger:

I Kommissionens forordning (EØF) nr. 1517/77 (3), senest ændret ved forordning (EØF) nr. 425/92 (4), opdeles humlesorterne i grupperne »aromatisk humle«, »bitter humle« og »andre« efter handelssædvanerne på Fællesskabets marked og på verdensmarkedet for humle og på grundlag af styrken af indholdet af bitre eller aromatiske substanser;

efter Østrigs tiltrædelse bør listen udvides med de i Østrig dyrkede humlesorter, der alle tilhører gruppen »aromatisk humle«;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Bilaget til forordning (EØF) nr. 1517/77 affattes som anført i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 175 af 4. 8. 1971, s. 1.

(2) EFT nr. L 349 af 31. 12. 1994, s. 105.

(3) EFT nr. L 169 af 7. 7. 1977, s. 13.

(4) EFT nr. L 47 af 22. 2. 1992, s. 11.

BILAG

»BILAG

>TABELPOSITION>
RÅDETS FORORDNING (EF) Nr. 984/95 af 28. april 1995 om ændring af forordning (EF) nr. 2472/94 om en midlertidig ophævelse af visse dele af embargoen over for Den Føderative Republik Jugoslavien (Serbien og Montenegro)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 228A,

under henvisning til fælles holdning af 28. april 1995 fastlagt af Rådet på grundlag af artikel J.2 i traktaten om Den Europæiske Union vedrørende forlængelse af suspensionen af visse restriktioner i samhandelen med Den Føderative Republik Jugoslavien (Serbien og Montenegro) (1), som De Forenede Nationers Sikkerhedsråd har truffet afgørelse om ved resolution 988 (1995),

under henvisning til forslag fra Kommissionen, og

ud fra følgende betragtninger:

De Forenede Nationers Sikkerhedsråd har besluttet, at de restriktioner og andre foranstaltninger, der er nævnt i § 1 i dets resolution 943 (1994), vil blive suspenderet indtil den 5. juli 1995;

under disse forhold skal Fællesskabet tilpasse sin bestående lovgivning i overensstemmelse hermed, særlig forordning (EF) nr. 2472/94 (2) -

UDSTEDT FØLGENDE FORORDNING:

Artikel 1

Artikel 7, stk. 2, i forordning (EF) nr. 2472/94 affattes således:

»Den anvendes indtil den 5. juli 1995«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 23. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. april 1995.

På Rådets vegne

A. JUPPÉ

Formand

(1) Se side 2 i denne Tidende.

(2) EFT nr. L 266 af 15. 10. 1994, s. 8.
KOMMISSIONENS FORORDNING (EF) Nr. 972/95 af 28. april 1995 om ændring af forordning (EØF) nr. 3077/78 om anerkendelse af attester, der ledsager humle indført fra tredjelande, og som er ligestillet med Fællesskabets attester

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), senest ændret ved akten vedrørende Østrigs, Finlands og Sveriges tiltrædelse og ved Rådets forordning (EF) nr. 3290/94 (2), særlig artikel 5, stk. 2, og

ud fra følgende betragtninger:

Ved Kommissionens forordning (EØF) nr. 3077/78 (3), senest ændret ved forordning (EF) nr. 201/95 (4), er det fastsat, at attester, der ledsager humle indført fra visse tredjelande, kan ligestilles med Fællesskabets attester, og der er fastsat en fortegnelse over de organer i de pågældende lande, som har bemyndigelse til at udstede ligestillingsattester, samt en fortegnelse over de produkter, der er omfattet; efter tiltrædelsen bør Østrig ikke mere være opført på listen; bilaget til forordning (EØF) nr. 3077/78 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Bilaget til forordning (EØF) nr. 3077/78 affattes som anført i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 175 af 4. 8. 1971, s. 1.

(2) EFT nr. L 349 af 31. 12. 1994, s. 105.

(3) EFT nr. L 367 af 28. 12. 1978, s. 28.

(4) EFT nr. L 24 af 1. 2. 1995, s. 121.

BILAG

»BILAG

>TABELPOSITION>
KOMMISSIONENS FORORDNING (EF) Nr. 902/95 af 24. april 1995 om ophævelse af visse forordninger vedrørende tarifering af varer i Den Fælles Toldtarifs nomenklatur, der var gældende den 31. december 1987

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om Told- og Statistiknomenklaturen og Den Fælles Toldtarif (1), senest ændret ved forordning (EF) nr. 3115/94 (2), særlig artikel 9, og

ud fra følgende betragtninger:

I Rådets forordning (EØF) nr. 950/68 af 28. juni 1968 om Den Fælles Toldtarif (3), ophævet ved forordning (EØF) nr. 2658/87, fastlagdes Den Fælles Toldtarifs nomenklatur på grundlag af konventionen af 15. december 1950 om nomenklatur til klassifikation af varer i toldtariffer;

Kommissionen har vedtaget en række forordninger vedrørende tarifering af varer i Den Fælles Toldtarif på grundlag af Rådets forordning (EØF) nr. 97/69 af 16. januar 1969 om de nødvendige foranstaltninger for ensartet anvendelse af Den Fælles Toldtarifs nomenklatur (4), ophævet ved forordning (EØF) nr. 2658/87;

nogle af de omhandlede forordninger har mistet deres betydning; især på grund af ændringerne som følge af overgangen fra Den Fælles Toldtarif baseret på konventionen af 15. december 1950 til Den Kombinerede Nomenklatur;

på grund af afklaringen og den legale sikring, bør de omhandlede forordninger formelt ophæves;

de i denne forordning fastsatte foranstaltninger er i overensstemmelse med udtalelse fra Toldkodeksudvalget - gruppen for told- og statistiknomenklaturen -

UDSTEDT FØLGENDE FORORDNING:

Artikel 1

Forordningerne anført i bilaget ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. april 1995.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 345 af 31. 12. 1994, s. 1.

(3) EFT nr. L 172 af 22. 7. 1968, s. 1.

(4) EFT nr. L 14 af 21. 1. 1969, s. 1.

BILAG

1. Kommissionens forordning (EØF) nr. 131/84 (1)

2. Kommissionens forordning (EØF) nr. 270/70 (2)

3. Kommissionens forordning (EØF) nr. 2392/79 (3)

4. Kommissionens forordning (EØF) nr. 111/84 (4)

5. Kommissionens forordning (EØF) nr. 1481/83 (5)

6. Kommissionens forordning (EØF) nr. 1495/83 (6)

7. Kommissionens forordning (EØF) nr. 3224/84 (7)

8. Kommissionens forordning (EØF) nr. 488/78 (8)

9. Kommissionens forordning (EØF) nr. 3401/82 (9)

(1) EFT nr. L 17 af 20. 1. 1984, s. 18.

(2) EFT nr. L 36 af 14. 2. 1970, s. 1.

(3) EFT nr. L 274 af 31. 10. 1979, s. 28.

(4) EFT nr. L 15 af 18. 1. 1984, s. 18.

(5) EFT nr. L 151 af 9. 6. 1983, s. 28.

(6) EFT nr. L 152 af 10. 6. 1983, s. 8.

(7) EFT nr. L 301 af 20. 11. 1984, s. 10.

(8) EFT nr. L 67 af 9. 3. 1978, s. 21.

(9) EFT nr. L 357 af 18. 12. 1982, s. 15.
KOMMISSIONENS FORORDNING (EF) Nr. 907/95 af 25. april 1995 om ændring af forordning (EF) nr. 2659/94 om nærmere bestemmelser for ydelse af støtte til privat oplagring af ostene Grana Padano, Parmigiano Reggiano og Provolone

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 9, stk. 3, og artikel 28, og

ud fra følgende betragtninger:

I artikel 6, stk. 1, i Kommissionens forordning (EF) nr. 2659/94 (3) er støtten til privat oplagring af ostene Grana Padano, Parmigiano Reggiano og Provolone fastsat; støtten bør ændres som følge af udviklingen i oplagringsomkostningerne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 6, stk. 1, i forordning (EF) nr. 2659/94 affattes således:

»1. Støtten til privat oplagring af ost fastsættes således:

a) 100 ECU pr. ton for de faste omkostninger

b) 0,40 ECU pr. ton pr. kontraktoplagringsdag for oplagringsomkostningerne

c) et beløb til finansielle omkostninger, udtrykt i ecu pr. ton pr. kontraktoplagringsdag, der fastsættes således:

- 1,53 for Grana Padano-ost

- 1,71 for Parmigiano Reggiano-ost

- 0,88 for Provolone-ost.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes for oplagringskontrakter, der indgås fra forordningens ikrafttrædelse.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 349 af 31. 12. 1994, s. 105.

(3) EFT nr. L 284 af 1. 11. 1994, s. 26.